Kuidas koostada automaatvastust? — Paevakera\nSuvisel ajal ollakse sageli puhkusel, seepärast on paslik rääkida veidi sellest, milline näeb välja üks hea automaatvastus. Pean silmas eeskätt sellist vastust, mida saab kasutada ametisuhtluses\nKunagi saabus mulle üks selline automaatvastus:\nVabandust, aga ei saa sinu kirjale vastata. Ma olen ära ja seal kus ma olen ei ole interneti ega mobiililevi. Tulen tagasi nädala pärast ja vastan su kirjale esimsel võimalusel L. Väga kiirtes küsimustes, pöördu Pille või Jüri poole.\nMillist infot see automaatvastus annab? Ma saan teada, et Teetu ei ole võimalik kätte saada. Ma ei tea, millal Teet saabub ja millal ma vastuse saan. Teet on eeldanud, et kõik kirjutajad teavad Pille ja Jüri kontaktandmeid, kuid nii see pole ja seega ei saa ma järele küsida, millal ta tagasi tuleb. Teedu telefoninumbrist pole ka eriti kasu, kui ta on levipiirkonnast väljas. Häirib keeleline ebakorrektsus – tähe- ja komavead. Ka emotikonid ja sinatamine ei kuulu võõrastele inimestele kirjutatavasse neutraalsesse teksti. Selline automaatvastus tuleks liigitada sobimatute hulka.\nMilline on siis hea automaatvastus?\n1) Automaatvastus algab tervitusega. Kuna automaatvastuse saajad pole tavaliselt teada, võiks see olla võimalikult neutraalne sõna, nt tere. Meeldetuletuseks tasub öelda, et tere taga on hüüumärk või ei lisata sellele üldse mingit märki. Koma tere taha ei passi.\n2) Automaatvastuses pole tavaliselt vaja vabandada. See, et inimene puhkab, käib lähetuses või vahetab töökohta, on üks tööelu protsessidest ja selle eest ei ole tarvis andestust paluda. Selle asemel oleks viisakas kirja eest hoopis tänada.\n3) Pärast tänu avaldamist peaks tulema põhiteave. Kirja saatjale antakse teada, et kirja saaja on ära. Ametikirjas võib ka põhjendada, mis on äraoleku põhjus, kuid see ei ole kirja saatja seisukohalt kõige tähtsam info ja seepärast võiks põhjendus olla väga põgus. Kõige tähtsam on teada anda, millal otsitav tagasi tuleb. Hea oleks nimetada kas äraoleku ajavahemik (kuigi automaatvastuse saaja jaoks pole alguskuupäev ehk kõige olulisem) või naasmispäev. Juhul, kui vahetatud on töökohta ja tööandjaga saab kokkuleppele, võib kasutada automaatvastust selleks, et oma äraminekust kirjutajale teada anda.\n4) Kirja saatja küsimus võib olla vahel nii kiire, et tal ei ole võimalik adressaadi naasmist ära oodata. Seepärast tasub automaatvastusesse lisada teave selle kohta, kes teda aidata võiks. Peale nime peab see sisaldama abiandja kontaktandmeid. Mõnikord on äraolija andnud pakiliste küsimuste lahendamiseks ka oma telefoninumbri, mida ei tasu siiski kuritarvitada. Töökoha vahetamisel tasub anda oma uued kontaktandmed.\nKiiretes küsimustes võtke ühendust Tiit Nõgesega (tiit.noges@metsataim.ee, 632 5467).\nPakilistes asjades saatke mulle SMS telefonil 5637 8954. Küsimustes, millega kannatab päeva jagu oodata, pöörduge palun Tiit Nõgese poole (tiit.noges@metsataim.ee, 632 5467).\nReklaamiküsimustes aitab Teid Tiit Nõges (tiit.noges@metsataim.ee, 632 5467), õigusseminari korraldamise teemal Siiri Sirel (siiri.sirel@metsataim.ee, 632 5468).\nAsusin tööle OÜsse Lillerõõm ja minu uued kontaktandmed on järgmised: teet@lilleroom.ee, tel 742 2589, Skype teet.oblikas.\n5) Tekstiosa järele lisatakse viisakas lõputervitus: tervitades, lugupidamisega vms. Unustada ei tasu, et lõputervitussõna taha ei panda ühtegi märki (praegu väga levinud koma kuulub hoopis teise keele lausesüsteemi). Kui automaatvastus lõpeb soovlausega, pannakse selle järele hüüumärk: Kõike head! Tänan!\n6) Viimasena tuleb allkirjavormel, mis võiks sisaldada nime ja ametinimetust, vajaduse korral ka asutuse nime, telefoninumbrit vm.\nKui kõik see eelnev jutt nüüd kokku panna, siis võiks üks informatiivne ja keeleliselt kaunis automaatvastus välja näha selline:\nTänan kirja eest! Olen puhkusel 12. augustini. Kiiretes küsimustes võtke palun ühendust Tiit Nõgesega (tiit.noges@metsataim.ee, tel 632 5467).\nMilleks meile „&”?


Eesti konkurentsivõime kava "Eesti 2020" uuendamine / II seminar - Eesti Linnade ja Valdade Liit\nEesti konkurentsivõime kava “Eesti 2020” uuendamine / II seminar\nAeg: 22. aprill 2016 kl 10:45 kuni 12:30\nJüri Võigemast asendab Kaimo Käärmann-Liive\nRiigikantselei koostöös Euroopa Komisjoniga palub Teid osalema Eesti konkurentsivõime kava “Eesti 2020” uuendamises.\nSarnaselt eelnevate aastatega vaatame ka sellel kevadel üle konkurentsivõime kavas seatud sihtide suunas liikumise ning olulisemate meetmete elluviimise seisu. Aprilli lõpus on plaanis uuendatud konkurentsivõime kava koos Vabariigi Valitsuse tegevusprogrammi, riigi eelarvestrateegia ja stabiilsusprogrammiga kiita heaks valitsuse poolt. Etteruttavalt olgu öeldud, et uuendamise käigus ei muudeta konkurentsivõime kava eesmärke ja seatud sihte (kehtivad aastani 2020), küll aga korrigeeritakse meetmeid ja tegevusi, mida nende sihtide täitmiseks tehakse.\nPalume Teid või Teie organisatsiooni esindajat osalema kahele seotud seminarile, mis toimuvad 8. ja 22. aprillil. Esimese ürituse põhifookuses on kehtiva konkurentsivõime kava elluviimise ning Euroopa Komisjoni poolt veebruaris avaldatud Eesti riigiraporti tutvustamine. Teisel seminaril anname tagasisidet ja arutame konkurentsivõime kava täiendusettepanekuid.\nI SEMINAR – 8.04.2016 – Euroopa Komisjoni Eesti esinduses (Rävala puiestee 4, Tallinn):\n12.15 – 12.30 Saabumine, tervituskohv.\n12.30 – 13.00 Euroopa Komisjoni 2016. aasta Eesti riigiraporti tutvustus\n13.00 – 13.20 Ülevaade Vabariigi Valitsuse tegevustest riigipõhiste soovituste rakendamisel.\n13.20 – 14.00 “Eesti 2020” elluviimine ning uuendamise protsessist.\nII SEMINAR – 22.04.2016 – Euroopa Komisjoni Eesti esinduses (Rävala puiestee 4, Tallinn):\n10.45 – 11.00 Saabumine, tervituskohv.\n11.00 – 12.30 “Eesti 2020” põhiuuenduste tutvustamine, tagasiside laekunud ettepanekutele, arutelu.\nOsalemisest teatage: http://tinyurl.com/2016-04-22-seminar.\nPalume ka hiljemalt 20. aprilliks Teie kirjalikke ettepanekuid konkurentsivõime kava tegevuskava täiendamiseks/täpsustamiseks meetmete ning tegevuste osas (palun kasutage track change-i või teist teksti värvitooni). Saatke need minu e-mailile: henry.kattago@riigikantselei.ee.\nHetkel kehtiv konkurentsivõime kava ja selle tegevuskava on lisatud kirjale. Materjalid on kättesaadavad ka Riigikantselei kodulehel: https://riigikantselei.ee/et/konkurentsivoime-kava-eesti-2020 (NB! Tegevuskavas olev meetme staatuse seisu kirjeldav tulp uuendatakse esimeseks seminariks.)\nKüsimuste korral võtke palun ühendust.


Põrandaküte » Optimaalne Voolukiirus - 2019 | Ehitusmaterjalid\nPõhiline EhitusmaterjalidPõrandaküte: mida tuleks arvesse võtta voolukiiruse suhtes?\nVoolukiirus ja soojusvõimsus\nVoolukiirust mõjutavad tegurid\nToru ja küttekontuuri pikkus\nPumba maht ja pumba koormus\nThrottling ja hüdrauliline tasakaalustamine\nVoolukiirus on konstruktsioonis ja põrandakütte juhtimise ajal oluline kriteerium töö ajal. Selles artiklis selgitatakse selgelt ja üksikasjalikult seost teiste väärtustega ja soojusemissiooniga.\nPõhimõtteliselt, mida suurem on voolukiirus, seda rohkem soojust ruumis eraldub. See suhe on alati kehtiv.\nKuid ruumi soojuse vabanemist määrab mitte ainult voolukiirus, vaid ka mõned muud tegurid, nagu näiteks levik (tarne- ja tagasivoolutemperatuuri vahe) ja torude paigalduskaugus.\nPõrandakütte voolukiirus näitab veekogust, mis voolab läbi põrandakütte torude teatud ajaperioodi jooksul.\ntoru või küttekontuuri pikkus\npumba koormus, mis on praegu seadistatud\nküttesüsteemi võimalik gaasipedaal (olemasoleva hüdraulilise tasakaalustamise abil)\nMida pikem on toru või kogu küttering, seda suurem on takistus voolule. Sama pumba võimsuse jaoks on pikemate küttesüsteemide voolukiirus lühem kui lühem.\nIgal juhul tuleb seda arvesse võtta põrandakütte põrandakütte planeerimisel.\nSüsteemi planeerimisel tuleb valida pumba võimsus, nii et igal juhul oleks võimalik saavutada piisavalt suur soojuseheide ruumi, et katta nõutav soojusvajadus kõikidel välistemperatuuridel.\nVõimaluse korral ei tohiks pump töötada täiskoormusel (100% pumba võimsus), kuna täiskoormuse ajal võib kütteseadme voolumüra tekkida. Seepärast tuleb alati valida pumba jõudlus nii, et toimivuse seisukohalt oleks alati "õhk endiselt".\nKüttesüsteemid võivad olla erineva pikkusega. See võib olla tahtlik, et saavutada mõnes piirkonnas või ruumides kõrgem soojusvõimsus kui teistes (näiteks: välisseintega ruumid väliste seintega ruumide suhtes).\nJuhul, kui erinevad küttekontuuride pikkused on tehniliselt konditsioneeritud, tuleb voolukiirust reguleerida. Seda tehakse praktikas voolumõõturi abil, mis seejärel edastab oma teabe juhtimisele.\nLühemad kütteringid on seejärel võimalik spetsiaalsete ventiilide kaudu drosseldada, et voolukiirus oleks sama, mis pikemate küttekontuuride puhul. Sõltumata küttekontuurist tagab drossel kõikides piirkondades ja ruumides ühtlase temperatuuri.\nSeda tüüpi vooluhulga tasakaalustamist nimetatakse ka "hüdrauliliseks tasakaalustamiseks" soojustehnoloogia osas.\nKui aga soovite soojusvõimsust suurendada, muutmata voolu kiirust üksikutel aladel (näiteks akende ees), saate ka küttetorud üksteisele lähemale panna. Siis antakse rohkem soojust.\nPõrandaküte vajab hoolikat planeerimist. Edasised süsteemi muudatused ei ole tavaliselt võimalikud, isegi kui kontroll on võimalik ainult piiratud ulatuses reguleerida. Planeerimisvead on seetõttu alati tõsised ja neid tuleks iga hinna eest vältida.


Kas suudad säilitada külma närvi pingeolukorras? - Aasageko mänguasjade maaletooja\nEscape Room on meil üsna palju populaarsust kogunud ja üle Eesti on kokku veidi üle 80-ne põgenemistoa. Igaüks leiab nende hulgast endale midagi, mis tundub põnev! Mängitakse tavaliselt mitmekesi ja põhiidee on ette antud aja jooksul lahedada üheskoos mõistatusi ning ülesandeid ja pääseda kinnisest ruumist.\nPõgenemistoa lauamäng on aga loodud kodus mängimiseks. Kui nuputad, mida põnevat teha koos sõpradega, siis Põgenemistoa mäng on üks hea võimalus. Tunneta põnevust ja naudi põgenemistoa salapära oma enda kodus. Mängus osalevad mängijad ühtse tiimina ja võtmesõna on meeskonnatöö. Kui sa pole varem põgenemistoas olnud, siis ole valmis täiesti uueks kogemuseks. Sa ei kujuta ettegi kui kiiresti 60 minutit hetke kuumuses möödub.\nLauamängus on kokku 3 erinevat põgenemistuba:\n1) Vanglast põgenemine\nIga mängu läbimiseks on antud 60 minutit. Mänguga on kaasas kronodekooder, mis aega arvestab ja annab märku millal on õige aeg vihje võtta. Selleks, et mängida läbi kõik 3 mängu, läheb kokku 3 tundi. Mänge ei pea mängima kõiki järjest ja ühe toa läbimise eeldus ei ole see, et oled teise mängu läbi mänginud. Küll aga on soovituslik alustada mängimist lihtsamast mängust ja mida kogenum oled, seda keerukama seikluse võiks võtta. Seega esimeseks proovikiviks soovitame valida Vanglast põgenemise, siis Viiruse ja viimaseks jätta Pommimees.\nKui oled kõik mängud läbi mänginud, siis kasutatud ülesandelehed saab uuesti printida ja võid oma mängu anda sõpradele mängimiseks. Nagu ikka, igaüks saab põgenemistuba lahendada vaid ühe korra, sest teistkordsel mängimisel puudub uudsus ja nuputada pole enam midagi.\nLoe veel selle mängu kohta Escape Room Eesti\nEdukat põgenemist Sinu meeskonnale!\nMänguasjapoes tasub aega kulutada\nLapsele kingitust ostma minnes ei maksa riiulilt haarata esimest nunnut kaisukaru või uhket autot. Targem on valida mõni arendav... Loe edasi\nEmotsionaalne mäng aitab õppida ja harjutada\nTavaliselt soovime kuulajatena, et meie vestluspartner, olgu ta siis suur või väike, räägiks selgelt, hea diktsiooniga, kuna siis on... Loe edasi\nMonika mängis pere ja sõpradega Identity Gamesi lauamängu Põgenemistuba ja jagab oma pühapäevast põgenemisseiklust. See on mõnus lugemine ja... Loe edasi\nHenry mängunädala kolmas mäng\nBlogija Henry võttis vastu Apollo mängude väljakutse ja testis erinevaid mänge. Vaata kuidas möödus kolmanda mängu test ja mida... Loe edasi


Detsembrikuu raamatuklubi – Minu lihtne elu\n25. detsember 2015 25. detsember 2015 Berit\nMa olen selle teema peale mitu korda mõeldnud. Mitu korda peaaegu kirjutanud ning siis jälle ära kustutanud. Mitu korda maha laitnud, sest see on igav. Ometi, nüüd leidsin et selleks on õige aeg. Detsembrikuu teemaks valisin aastaajad. Kui ma esimest korda sellele mõtlesin, mõikus mul meelelüks eestikeelne raamat, nüüd taanikeelne ning lõpuks…\nKui ma olin teel trenni kuu kaheksandal päeval, siis käisin raamatukogust läbi, plaaniga leida sealt üks teemakohane teos. Paraku ei õnnestunud. Tuhlasin koduse raamatukogu läbi ning jõudsinjäreldusele, et mul on vaid kaks valikuvarianti – see eestikeelne ja see taanikeelne. Valisin alustuseks taanikeelse, ent ei tihka öelda, et ma ei alusta eestikeelsega. Lisaks tellisin ma raamatukogust ühe teemakohalise raamatu, ent järjekorras olen nuber kaks – seega, kes teab millal ta tuleb.\nLugesin raamatut “Frøken Smillas fornemmelse for sne” Peter Høeg. Eesti keeles ilmunud pealkirja “Preili Smilla lumetaju” all.\nKui ma alustasin raamatu lugemist, oli mul sellesse üsna raske süveneda. Mind kummitas näitlejanna hääl samanimelisest etendusest. Minu muljed etendusest on siin. Muidugi, mida aeg, edasi, seda väiksemaks jäi ka hääl etendusest.\nRaamat on kirjutatud mahedamalt ning palju laiemalt kui see oli etendusest. Seal oli konkreetselt esile toodud, mida taanlased gröönlastega tegid ja mida neile õpetasid, aga raamatus oli see liin tagataustal, ent põhirõhk oli Smilla tegemistel ja isiksusel. Tema tunnetest, rõõmust ning kurvastustest. Leitud armastusest. Tema suhtumisest lastesse. Ja kõigest muust.\nLoomulikult ohtlikust dektetiivitööst, mil tal tuleb korduvalt rinda pista eluohtlikke olukordadega. Ent ta pääseb neist. Eriliselt jäävad meelde seiklused laeval ning kuidas naine üritas välja selgitada sündmusi, mis on juhtunud aastate eest.\nÜks isik, kelle motiivid mulle päris selgeks ei saanud, oli Mehaanik.\nTil Danmark havde han hentet mig, fordi jeg var det eneste der kunne minde ham om, hvad han havde mistet. Mennesker de er forelskede, de tilbeder et fotografi. De ligger på knæ for et tørklæde de foretager en rejse for at se på en husmur. Hvad som helst der kan puste til de gløder, der både varmer og forbrænder dem.\nÜks huvitavaid raamatuid viimasel ajal.\nDiana luges detsembris\nPrevious postKirjuta mulle esimene kiri\nNext postMeie selleaastased jõulud


TSI: E60/61 - Peegel klapib ennast üle asendi FIX. - Eesti BMW Klubi\nTänane kuupäev on 07.06.2020 06:28 12\nTSI: E60/61 - Peegel klapib ennast üle asendi FIX.\nLiitunud: 13.12.2007 20:15 38\nPeamine sõiduk: E60 530xi\nPostitus Postitas wermecher » 28.04.2019 12:55 28\nNetist ei leidnud konkreetselt E60/61 õpetust kusagilt, mis aitaks korda teha peeglid, mis ennast üle klapivad. Otsustasin teha teema, mis oleks imelihtne ja aitaks kõigil hädalistel nagu ma ise olin selle töö ette võtta ja probleem lõpuks korralikult ära lahendada.\nPROBLEEM : Peegli korpuse sügavuses on üks vedru abil liikuv tihvt, mis oksüdeerub oma auku kinni. Hard-stop asendit enam ei leita ja peegel klapib üle.\nFIX : Peegel laiali lammutada, kõik ära puhastada ja uuesti määrida sisse. Nüüd liigub nagu kulda.\nAntud teemas võetakse peegel lõpuks täiesti algosadeks, et oleks võimalik kõik osad ära puhastada ja uuesti sisse määrida. Sedasi on ka ideaalne peegel ja jalg värvimiseks ette valmistada ning uuesti üle värvida.\nTeema koosneb hunnikutest piltidest, sest mis on DIY teemas põhiline - PILDID!\nENNE peegli lahti puurimist veenduge, et teil on lahendus toru uuesti fikseerimiseks\nEndal oli mees treipingiga kõrval, kes treis mulle kohe uue jupi asemele. Selleks kasutas toorikuna pikka polti, millel poldi pea maha lõikas ja oli sama õhuke nagu originaal valtsitud osa. Seejärel puuris augu poldile ja poldi enda keermestatud osa jäi alles. Vaid veidi lõikas lühemaks, et pikkus klapiks.\nLaenan kaasfoorumlase pilte kuna temal asi ilusamini lahendatud madala mutriga. Toru asendamine : https://photos.google.com/share/AF1QipO ... ZxLXFRZUR3 "12mm diameetriga toru, millele lasin M12x1 keerme peale"\nJutt on toksitud kõrvale kiiruga ja esineb kindlasti kirjavigasid.\nStep 12 Step 13 Step 14 Step 15 Step 16\nStep 17 Step 18 Step 19\nStep 20 Step 22 Step 23 Step 24


BioBlock on Eesti teadlaste panus koroonakriisi lahendamisesse - Medihex.com\nBioBlock on Eesti teadlaste panus koroonakriisi lahendamisesse\nMart Ustav jr, Icosageni teadusdirektor\nVastuseks proviisoriõppe tudengi Aleksei Morgunovi küsimustele arvamusloos „Kas turundus domineerib meditsiini üle?“: Ei! Meditsiin on tõendus -ja teaduspõhine. Eesti teadlaste loodud koroonaviiruse antikehadega ninasprei on välja töötatud tõendus -ja teaduspõhiselt, et koroonaviiruse leviku piiramisele kaasa aidata. BioBlocki teebki eriliseks see, et see ei ole ravim, mistõttu saab enamik inimesi seda probleemideta kasutada. Tänu sellele, et teadusinnovatsioonil põhinev toode jääb nelja valdkonna piirialale, saime selle nii kiiresti Eesti inimestele kättesaadavaks teha – eriti ajal, kus päevas nakatus tuhandeid inimesi. Teadlastena on Icosageni meeskonnal hea tunne olla üleilmses pandeemias lahenduste leidja, sest in vitro uuringud kinnitavad selgelt BioBlocki ninasprei koroonaviirust blokeerivat mõju ning in vivo uuringud inimestel näitavad nende antikehade püsivust limaskestadel 4h vältel. Kōik need katsed teostati enne BioBlocki turule toomist.\nBioBlocki tootmist ja müüki lubava otsuse väljastas Terviseamet, kes võttis aluseks Ravimiameti, Terviseameti, Põllumajandus- ja Toiduameti ning Tarbijakaitse ja Tehnilise Järelevalve ameti spetsialistidest koosneva piiripealsete toodete eksperttöörühma seisukoha. Seega, BioBlocki turule lubamine on kooskõlastatud Eesti nelja erineva ametiga, mitte ainult Ravimiametiga. BioBlocki tooteinfo ja pakendiinfo on kooskõlastatud nii Ravimiameti kui ka Terviseametiga.\nJuriidiliselt ei ole BioBlocki ninasprei ravim ega meditsiiniseade, see jääb piiripealsesse kategooriasse ega vaja ravimiregistrisse või meditsiiniseadmete registrisse kandmist. Tänu ninasprei piirialasele olemusele oli meie teadlaste konsortsiumil võimalik see toode pandeemia ajal väga kiiresti turule tuua ja inimestele kättesaadavaks teha. Olukorras, kus igapäevaselt on nakatumas suur hulk inimesi on oluline rakendada võimalikult palju meetmeid, mis komplementeeriks vaktsiine ja aitaks vähendada nakkuse levikut.\nJuhin tähelepanu, et kuigi BioBlocki ninasprei ei vaja kliinilisi katseid, oleme otsustanud selle kaitsevõimet igakülgselt testida. Kõik seni läbi viidud katsed on näidanud BioBlocki antikehade väga suurt tõhusust ning nende kohta saab lähemat infot Icosageni ja Medihexi kodulehelt ning MedRxiv portaalist (https://www.medrxiv.org/content/10.1101/2021.06.08.21258069v1).\nJuba on läbi viidud ka esimene kliiniline katse 16 inimesega – uuringust nähtus, et BioBlockis sisalduvad koroonaviirust neutraliseerivad veise antikehad püsivad nina limaskestadel vähemalt neli tundi.\nKoostöös perearstikeskustega oleme läbi viimas ka ravimile omast kliinilist uuringut 342 vabatahtliku SARS-CoV-2 viirusesse nakatunu ja nende leibkonnaliikmetega, hõlmates ligikaudu tuhandet inimest. Ühtlasi võrreldakse ka nakatunute haiguse kulgu BioBlocki kasutajatel nendega, kes seda ei kasutanud.\nTegu on randomiseeritud ja kontrollitud topeltpimeda uuringuga, kus osalejad jagatakse juhuvaliku meetodil kahte gruppi: pooled kasutavad ninaspreid, pooled platseebot. Kusjuures, ei arst, vabatahtlik osaleja ega ka uuringu läbiviija ei tea, kumba rühma vabatahtlik kuulub. Meie uuringud metoodika töötasid välja Tartu Ülikooli teadlased ja loa selle läbiviimiseks andis Tartu Ülikooli inimuuringute eetika komitee. Rohkem infot leiab WHO andmebaasist:\nUuringu registreerimine Clinical.trials.gov andmebaasis on töös.\nBioBlock on mõeldud kasutamiseks täiendava meetmena vaktsineerimisele, aidates pidurdada SARS-CoV-2 levimist. Soovitame ninaspreid kasutada kõikjal, kus sotsiaalne distantseerumine on keeruline, näiteks ühistranspordis, koolis ja treeningutel.\nArtikkel on kättesaadav siit: https://www.ohtuleht.ee/1041812/vastukaja-bioblock-on-eesti-teadlaste-panus-koroonakriisi-lahendamisse\nKriisiaja võtmetegija Chemi-Pharm võtab suuna farmaatsia pooleBioBlock ninasprei SARS-CoV-2 antikehad tõkestavad ka Eestis levivat delta viirustüve


Jazzkaarel helisevad staarid ja loodushääled - Tänane leht\nJazzkaarel helisevad staarid ja loodushääled\n6. oktoober 2020, 20:58\nReedel saab hoo sisse festival Jazzkaar 2020, mis toimub 9.–15. oktoobrini 2020 Telliskivi loomelinnakus ja 3. novembril Alexela kontserdimajas. Seitsme päeva jooksul annavad kuuest riigist pärit muusikud 28 kontserti üle Eesti. Koos põhiprogrammi, tasuta kontsertide päeva ja linnaruumiprojektiga toimub ligi sada üritust Tallinnas, Tartus, Pärnus ja Viljandis.\nJazzkaare peaesineja on üks praegusaja säravamaid Ameerika džässlauljaid Dee Dee Bridgewater, kelle viiskümmend aastat kestnud karjäär on jätnud sügava jälje vokaaldžässi arengusse. Elamusliku kontserdi pakub maailmaklassist Norra tandem: pop-džässlauljatar Silje Nergaard koos silmapaistva džässpianisti Espen Bergiga. Esimest korda Eestis esinev Rootsi fenomenbänd Dirty Loops on kuulajate südamed vallutanud plahvatusliku energia, originaalsuse ja meisterlikkusega.\nSamuti pakub elamusi Skandinaavia supergrupp Rymden, kelle muusika on ühtaegu nii atmosfääriline ja melanhoolne kui ka pingestatud ja virtuoosne. Publiku viib põhjamaisele rännakule Saksa helilooja ja pianist Niklas Paschburg, sidudes muusikaliseks tervikuks klaveriminimalismi, klassika ja elektroonika.


📄 Kas Sinu pereelu on õnnelik? | Loodus - Keskkonnaõpetus\nKas Sinu pereelu on õnnelik? (0)\nKutsekool - Loodus - Keskkonnaõpetus\nMillal ta puhkab, reisib, hingab ja naudib, oravarattast välja astub ?\nKuid meie küsimus on siiski laiem: Kas me oleme usaldatavad ?\nMidagi? Kas me aktsepteerime oma kohustusi ja kanname oma koormaid ?\nPerekonnaõnn on mitmete tegurite ja komponentide koosmõju tulemus. Mõned olulised neist on positiivses vormis meile n.ö taeva kingitusena kaasa antud – tervis, arukus , välimus, andekus jne. Mida antud ei ole või mis meie elus puuduse või nõrkusena esineb, tuleb meil endil planeerida , luua ja kujundada. Õnn ei „juhtu“ iseenesest, ta luuakse.\nOlemasoleva abielusuhte kvaliteet sõltub paljudest faktoritest. Loetleme mõned:\nTeadlikkuse aste suhte alustamisel;\npartnerite pühendumise aste;\nsuhte emotsionaalne kvaliteet – partnerite emotsionaalne küpsus jne;\nselgelt sõnastatud eesmärkide olemasolu nii suhtes kui ka mõlema partneri isiklikus elus;\nplaani olemasolu püstitatud eesmärkide saavutamiseks nii isiklikul kui ka peretasandil;\nplaani konsistentne järgimine;\nomavahelise kommunikatsiooni kvaliteet;\nkoos veedetud aja hulk ja kvaliteet;\nesmaste vajaduste rahuldatuse aste;\nlaste arv ja nende iga, tervis jms;\nsuhete kvaliteet lähisugulastega;\nharidus , selle puudumine, täiendamine jne.\nNimekirja võiks jätkata veel pikalt. Kuid ta pole lõputu ning siin esitatud punktid hõlmavad suure osa kõige vajalikumast. Enamik probleeme tuleneb asjaolust, et mõni võtmetegur on hooletusse jäetud või üldse unustatud. Kuid seda saab muuta.\nSest abielus olemine on kunst, seda saab ja tuleb õppida. Just nagu kõiki teisigi olulisi ja keerulisi asju elus. Kõige rohkem kahju teeb meile ülbe, põhjendamatu enesekindlus, millega paljud abielumaailma hüppavad. Et küll ma hakkama saan – kui sain hakkama kohtamiste, romantika ja seksiga, siis pole ka abielu mingi probleem. Kuid see pole nii. Pigem võiks läheneda sedamoodi: mul on sellest oma arvamus, vaatame, kuidas see tegelikkusega kooskõlas on. Sest häbi pole rumal olla, häbi on selleks jääda. Tark inimene häälestab end õppima kuni surmani.\nMõned inimesed ei planeeri oma elu üldse: nad lihtsalt juhtusid kohtuma , kooselu alustama, sellesse kooli minema, sinna tööle asuma jne. Neil pole unistusi , plaane jms. Elu juhtub neile. Nad vaid loodavad/ unistavad rikkaks ja õnnelikuks saada nagu muinasjutus. Kas siis võita võimsalt lotoga, leida peidetud varandus , teha äris supertehing või muul üsna ebatõenäolisel viisil. Lotoga võib isegi võita, kuid lotofirmade kogemused näitavad, et isegi suurvõit ei too õnne, kui ta juhtub tulema planeerimata, kaootilisse ellu. Vale on juba eelduski, et rahaküllus kõik probleemid lahendab.\nSellised unistused ei täitu. Avatud silmadega unelemise asemele peab astuma realistlik lähenemine: olukorra hindamine, eesmärkide püstitamine, abinõude planeerimine eesmärkide saavutamiseks ja sihikindel teostus. Nii tõstame oma elu kvaliteeti, ja nõnda on võimalik jõuda isegi selliste unistuste täitumiseni, mis algul täiesti kättesaamatutena tundusid.\nOluline on mõista põhimõttelist mudelit:\nHinnata olukorda probleemses eluvaldkonnas;\nsõnastada probleem võimalikult täpselt;\nmääratleda soovitud lõpptulem, kuhu tahetakse jõuda;\notsida abi professionaalidelt, ja kavandada nende abiga need teed/vahendid, kuidas soovitud tulemini jõuda;\nteostada plaan, jäädes paindlikuks , kuid eesmärki mitte muutes.\nrailiii Õppematerjali autor\narutlus , pereelu\nperekonnaõnn, asjadega, abielu mõte, vabasuhe\nReferaat teemal ''Kuidas hoida suhet värskena''\nSisukord Sissejuhatus Valisin enda teemaks ,, Kuidas hoida suhet värskena?" kuna see on elu läbiv teema ning sellega on paljud inimesed kimpus. Tahan töö käigus välja uurida, mida teha, et suhe püs...\nJärvamaa kutsehariduskeskus Puit-ja kiviehitiste restauraator Ando Tabur Lähisuhte vägivald Referaat Paide 2010 Sis...


MESI VÕITLEB BAKTERITEGA: see on vaid üks headest omadustest, mis aitab organismil haigustele vastu panna! | Tervis\nMESI VÕITLEB BAKTERITEGA: see on vaid üks headest omadustest, mis aitab organismil haigustele vastu panna!\nToimetas Sirje Maasikamäe, 30. september 2020 06:00\nMesi ei ravi otseselt haigusi, kuid tugevdab inimese immuunsüsteemi. Foto: Vida Press\nMesi tuleb eriti ruttu meelde siis, kui sügis on kohale jõudnud, kui kurk on kähe, jõudu vähe ja hing igatseb midagi turvalist, ehtsat ja tervendavat. Mis annab meele tema väe, kui enamiku meest moodustavad suhkrud?\nMesilased valmistavad mee õitest korjatud nektarist, lisades sellele fermente ehk ensüüme, õietolmu ja muid häid aineid. Inimesele on kõige olulisemad ensüümid, mille hulga poolest on mesi teiste toiduainete seas esikohal. Nende ülesanne on lõhustada keerulisi molekule lihtsamateks. Nii kiirendavad ensüümid toitainete keemilist muundamist inimese organismis ja meie kehal on mett väga lihtne seedida.\nEnsüümidest leidub mees invertaasi (see on tähtsaim ensüüm, mis lagundab sahharoosi fruktoosiks ja glükoosiks), diastaasi (see lõhustab tärklise ja dekstriini suhkruteks), lipaasi, mis lagundab rasva, ning katalaasi, mis lagundab vesinikülihapendi veeks ja hapnikuks. Tänu ensüümidele on mesi inimesele väga kergesti omastatav.\nKAITSEB JA TOETAB: 5 põhjust, miks me vajame väga C-vitamiini\nGRIPP EI JÄÄ KUNAGI TULEMATA: nii vähendad tõenäosust, et jääd raskelt haigeks\nTeine väekas koostisosa mees on antibakteriaalsed ained. Seda on palju uuritud ja leitud, et mee bakteritevastane toime tekib tänu suurele looduslike suhkrute sisaldusele, happelisusele (mee ph on 3,3–5) ja valgule nimega defene-1, mis on osa mesilaste immuunsüsteemist.\nKolmas tervisetoetaja mee koostises on antioksüdandid. Need tugevdavad immuunsüsteemi, pidurdavad ja reguleerivad vabade radikaalide teket ning aeglustavad organismi vananemist.\nPeale selle on mees umbes 20% vett, valke, orgaanilisi happeid ja üle 200 nimetuse mineraalaineid ja mikroelemente. Neid ei ole küll suures koguses, kuid see-eest on valik külluslik! Mee mineraalainete sisaldus (kaalium, kaltsium, raud, magneesium jt) sarnaneb inimese vere mineraalainete sisaldusele. Mees leidub ka vitamiine, need jõuavad meesse õietolmust, kuigi, tõsi, nende sisalduse poolest mesi ei hiilga.\nÜlekaaluka enamuse, 80%, mee koostisest moodustavad suhkrud. Kui suhkruid on nii palju, kuidas saab siis mesi olla inimesele kasulik? Mille poolest on ta siis parem kui tavaline suhkur?\nMesi vs suhkur\nValge lauasuhkur on sajaprotsendiliselt sahharoos. See on liitsuhkur, mille organism peab esimese asjana lihtsuhkruteks lõhustama. Mees on tänu ensüümidele sahharoos juba lihtsuhkruteks glükoosiks ja fruktoosiks lõhustatud. Võib üllatada, et kõige fruktoosirikkam toit looduses ongi mesi, mitte puuviljad – kui 100 g mees on ca 42 g fruktoosi, siis kõige fruktoosirikkamates kodumaistes puuviljades – pirnides, õuntes, mustsõstardes – on 100 g kohta vaid ca 7 g fruktoosi! Fruktoosi pluss on, et see imendub aeglaselt ja nii mõjub meesöömisest saadav suhkrukogus kehale pehmemalt, veresuhkru tase ei hüppa nii kiirelt kõrgele kui suhkrut süües ning energiat jagub pikemalt.\nSeega annabki meele suhkru ees eelise see, et siin on suhkur lihtsuhkrutena ning lisaks muid kasulikke aineid. Valgest suhkrust on aga töötlemise käigus eemaldatud kõik vitamiinid, mineraalid, kiudained jt organismile vajalikud ained.\nPeale mineraalainete, mikroelementide ja ensüümide on suure tähtsusega ka mee pre- ja probiootilised omadused, sest need on seotud inimese sisemise mikroflooraga, mõjutavad seedetegevust ja seega kogu organismi. Mesi ei ravi otseselt haigusi, kuid tugevdab inimese immuunsüsteemi. Seda kasutatakse ravivahendina nii sees kui välispidiselt tänu tema antibakteriaalsetele omadustele.\nSellest hoolimata tuleb piirata ka mee tarbimist. Kui levinud toitumissoovituste järgi on hea süüa kuni 8 tl mett või suhkrut päevas, siis mesilased soovitavad neist kahest valida mesi. See on lihtsalt parem!\nVaata ka virtuaalnäitust „Maailm mesilaste tiibadel“.\nNäituse üks osa on lühivideote seeria, milles lapsed küsivad mesiniku käest küsimusi mesilaste kohta. Kas mesilased hammustavad ka? Kuidas nad näevad kärgi ehitada, tarus on ju pime? Neile ja teistele küsimustele vastab mesinik 15 lühiklipis.\nAllikas: Eesti Mesinike Liit


Saaremaa tudengistipendium - Saaremaa vald\nSaaremaa tudengistipendiumi eesmärk on üliõpilaste ja nende uurimisvaldkondade sidumine Saaremaa majandusega. Noore kõrgharitud tööjõu kaasamise võime on iga ettevõtte arengus määrava tähtsusega. Tudengistipendium on Saaremaa ettevõtete, Saare Arenduskeskuse ja Saaremaa valla poolt loodud ning kõrgkooli poolt välja antav stipendium üliõpilasele meie ettevõttega seotud aktuaalse teema uurimiseks või probleemi lahendamiseks. Saaremaa vald on raamlepingutega kindlustanud stipendiumivõimalused Eesti Maaülikooli, Tallinna Tehnikakõrgkooli, Tallinna Tehnikaülikooli ja Tartu Ülikooliga. Ladus koostöö õpingute ajal loob aluse edasise töösuhte tekkimiseks ning üliõpilasest kujuneb sild ettevõtte ja kõrgkooli vahel.\nStipendiumikonkurss viiakse kõrgkooli poolt läbi semestri algul konkursi korras, selle tingimuse täitmisel on stipendiumid tulumaksuvabad. Väljaantavate stipendiumide arv on piiratud Saaremaa valla ja ettevõtete poolt eraldatavate vahenditega.\nStipendiumi kandidaat on täiskoormusel õppiv vähemalt 2. kursuse bakalaureuse- või magistriõppe üliõpilane, Eesti Vabariigi kodanik või alalise elamisloaga isik, kel puuduvad õppevõlgnevused. Stipendiumi saaja peab teostama praktikad stipendiaatettevõtetes, seostama oma lõpu- või uurimistöö ettevõttega, lahendama lõputöö raames ettevõtte antud probleemi või arendusülesande. Stipendiaat ei või olla stipendiaatettevõtte töötaja.\nEttevõte ja üliõpilane sõlmivad kahepoolse kokkuleppe, milles täpsustatakse uurimisülesanded ja lahendatavad probleemid. Stipendiaadi valikul on parimate kandidaatide seast lõppsõna ütlemise õigus ettevõttel. Eelistatakse ettevõttele suuremat arenguhüpet ja lisandväärtust pakkuvaid üliõpilasi või uurimisteemasid. Stipendium määratakse üliõpilasele üheks semestriks korraga. Ettevõtte ja stipendiaadi mõlemapoolse soovi korral jätkatakse stipendiumi maksmist ka uuel õppeaastal, kui üliõpilane õpib edasi ettevõtte profiiliga haakuval õppekaval ja on täitnud õppekava vähemalt 30 EAP ulatuses semestri kohta. Stipendiumi ei maksta akadeemilisel puhkusel viibivale üliõpilasele.\nVõimalusest huvitatud ettevõtetel tuleb saata tudengit ootava töölõigu lühikirjeldus Saare Arenduskeskusele e-posti aadressil info@sasak.ee, millele võib lisada kõrgkooli ja selle akadeemilise üksuse eelistuse. Stipendiumi väljamaksmine toimub printsiibil, mil 50% selle suurusest panustab ettevõte ning 50% Saaremaa vald. Võimalusest huvitatud üliõpilasel palutakse samuti pöörduda e-posti aadressile info@sasak.ee ning täpsustada oma eriala ning uurimissuund või lõputöö lähteülesanne.\ntel 452 5033


Vaivara murdesõnad sõnaraamatuks - Viru Instituut\nVaivara murdesõnad sõnaraamatuks\nViru Instituut alustas Vaivara murdekeele tundmaõppimise, kogumise ja jäädvustamisega, et panna tulevikus kokku oma sõnaraamat.\nVaivara murrak moodustab kirdemurde eraldi alarühma, mida asutakse nüüd Vaivara murdekeele rääkijate, teadlaste ja keelehuviliste abiga sõnastikuks vormima. Innustust selleks suureks tööks saadi töörühmadelt: Kuusalu “Rannakiele pesakane“ ja „Lügänuse ajaluo ja kiele sõbrad“, kelle tegemistes on instituut samuti osaline olnud.\nMurdesõnastiku sünniks palub Viru Instituut abi endistelt ja praegustelt Vaivaraga seotud inimestelt murdesõnade ja näidete juurde otsimisel. Selleks avati Facebookis aruteludeks ja materjali tutvustamiseks oma grupp „Vaivaru ajaluo ja kiele soprad“ (https://www.facebook.com/groups/898908670902267). Sinna võib saata nii üksikuid sõnu kui ka fotosid kirjalikest tekstidest, kus on kasutatud Vaivara murdekeelt, näiteks postkaartidel, kirjades, trükistes või mujal. Samuti avaldatakse teateid ja materjale instituudi kodulehel.\nVõimalik on saata infot eespool toodud teemade kohta e-posti teel marge@viruinstituut.ee.\nKirderannikumurde-uurija, keeleteadlane Piret Norvik tutvub Eesti Keele Instituudi murdearhiivis leiduvate Vaivara murdetekstidega, litereerib Vaivara külades põliselanikelt lindistatud jutte, selgitab Vaivara murdesõnade tähendusi ning tutvustab kogutut keelenõupidamistel ja -päevadel.\nKultuuripärandi spetsialist Ave Paulus koos koduloouurija Anne Nurgamaaga intervjueerivad pärimusekandjaid-keeletundjaid, lisaks filmitakse intervjueeritavaid.\nKutsume meiega liituma nii Vaivara murraku rääkijaid ja tundjaid kui ka teisi huvilisi.\nVaivara murraku projekt on pikemaajaline ja seda toetab Eesti Rahvakultuuri Keskuse meede „Virumaa pärimuskultuuri toetamine“\nUudiste arhiiv Vali kuu juuni 2022 (4) mai 2022 (1) aprill 2022 (3) märts 2022 (2) veebruar 2022 (1) detsember 2021 (2) november 2021 (1) oktoober 2021 (4) september 2021 (6) juuli 2021 (2) juuni 2021 (5) mai 2021 (2) aprill 2021 (2) märts 2021 (2) veebruar 2021 (2) jaanuar 2021 (2) detsember 2020 (5) november 2020 (7) oktoober 2020 (4) september 2020 (8) august 2020 (3) juuli 2020 (2) juuni 2020 (1) mai 2020 (3) aprill 2020 (2) märts 2020 (6) veebruar 2020 (4) jaanuar 2020 (3) detsember 2019 (5) november 2019 (3) oktoober 2019 (3) september 2019 (5) august 2019 (2) juuni 2019 (4) mai 2019 (2) aprill 2019 (5) märts 2019 (3) veebruar 2019 (7) jaanuar 2019 (4) detsember 2018 (2) november 2018 (3) oktoober 2018 (4) september 2018 (6) august 2018 (3) juuni 2018 (2) mai 2018 (6) aprill 2018 (2) märts 2018 (5) veebruar 2018 (1) jaanuar 2018 (2) detsember 2017 (3) november 2017 (6) oktoober 2017 (8) september 2017 (2) august 2017 (5) juuni 2017 (4) mai 2017 (5) aprill 2017 (4) märts 2017 (2) veebruar 2017 (1) detsember 2016 (3) november 2016 (2) oktoober 2016 (1) september 2016 (2) august 2016 (3) mai 2016 (1) aprill 2016 (2) märts 2016 (6) veebruar 2016 (1) november 2015 (3) oktoober 2015 (3) september 2015 (1) august 2015 (3) märts 2015 (1)\nUurijatund „Kuidas uurida oma talu ajalugu Rahvusarhiivis?“ Viru Säru 35


Riitus | Acmefilm\nEsilinastus Eestis : 25-03-2011\nRežissöör: Mikael Hafstrom\nProdutsent: Beau Flynn\nStsenarist: Michael Petroni, Matt Baglio\nNäitlejad: Anthony Hopkins, Colin O'Donoghue, Ciarán Hinds\nTõsielulistel sündmustel põhinev „Riitus“ jutustab skeptilisest ususeminari tudengist Michael Kovakist (Colin O’Donoghue), kes osaleb vastutahtmist Vaticani eksortsismikursusel. Roomas kohtab ta ebaortodoksset Isa Lucast (Anthony Hopkins), kes tutvustab talle usu pimedamat poolust - Rooma katoliku usu riitust kurjade vaimude välja ajamiseks.\nFilm põhineb ajakirjanik Matt Baglio romaanil, mis jutustab loo ameerika vaimulikust, Isa Gary Thomasest, kes õpib eksortsistiks. Isa Gary sai Californias koguduse hingekarjasena töötades piiskopilt kutse tulla Rooma eksortsismi õppima. Esialgu üllatunud ja vastumeelsustki tundev vaimulik võttis kutse vastu ning alustas õpinguid, mille käigus õpiti muuhulgas eristama tõeliselt kurivaimust vaevatut vaimuhaigest. Ta osales kogenud itaalia eksortsisti käe all rohkem kui 80 eksortsismiüritusel.\nKogemused muutsid tema arusaama vaimumaailmast ning tegid temast kui ratsionaalsest skeptikust aktiivselt tegutseva eksortsisti, kes nägi hea ja halva vahelist võitlust sootuks uues valguses. Ajakirjanik Matt Bagliol avanes võimalus viibida väljaõppel ja Isa Gary kaaskonnas. Suur osa sellest, mida ta teada sai, oli loogiliselt seletamatu.\nKurjast vaimust vaevatu varased märgid on soovimatus suhelda, apaatsus, püsiv värin mõnes jäsemes, negatiivne reaktsioon pühade objektide suhtes ja millegi võõra tunnetamine.\nNovembris peetud katoliku kiriku piiskoppide kongressil Baltimore’is pälvis Isa Gary lugu ka ajakirjanduse tähelepanu. Kõnealusel kongressil arutati nn „eksortsismikoolide“ rajamist, rahuldamaks tõusvat vajadust kurjade vaimude peletamise riituste järele.


Välisminister Liimets Kiievis: Balti riigid seisavad ühiselt Ukraina iseseisvuse ja suveräänsuse eest | Välisministeerium\nAvaleht Uudised Välisminister Liimets Kiievis: Balti riigid seisav...\n15. Aprill 2021 - 16:15\nEesti ja Ukraina teevad tihedat koostööd mitmesugustes eluvaldkondades. Alates 2006. aastast on Ukraina Eesti arengukoostöö üks prioriteetriikidest. Möödunud aastal toetas Eesti Ukrainat arengu- ja humanitaarabiga 2,4 miljoni euroga ning tänavu on plaanis toetada 1,9 miljoni euroga. Kokku on Eesti Ukraina arengut toetanud rohkem kui 18 miljoni euroga. Aastateks 2020–2023 on välisministeeriumi eelarves Eesti ja Ukraina arengukoostöö ja humanitaarabi tegevusteks planeeritud 11,6 miljonit eurot.


Tartus saab bussipileti eest tasuda nutikalt telefoniviipega - Lõunaeestlane\n„Tartu linn soovib teha ühistranspordi teenuse kasutajatele võimalikult mugavaks ning nutiviibe muudab bussipileti ostmise varasemast veelgi lihtsamaks. Tegemist on moodsaima tehnoloogiaga Ida-Euroopas,“ ütles Tartu Linnatranspordi juhataja Roman Meeksa.\nTurvaline ja kiire makselahendus toimib Apple Pay kasutajatele bussis ilma, et peaks seadme või rakenduse avama, eraldi pole tarvis kasutada Face ID-d, Touch ID-d või sisestada paroole. Vastava funktsiooni käivitamiseks on tarvis oma seadme rakenduses Wallet lisada oma pangakaart ja sisse lülitada Express Mode. Makselahendus töötab ka seadme tühja aku korral.\n„Tartu on alati uute lahenduste osas eesrindlik olnud. Meil on väga hea meel, et Eestis on Tartu reisijad esimesed, kelleni lahenduse toome. Apple Pay makselahendus võimaldab pileti soetada veelgi mugavamalt ja kiiremini,“ sõnas Ridango müügidirektor Sven Rosenberg.\nTartus on kokku 13 bussiliini, lisaks kaks ööliini. Linna bussiliine teenindab 64 madalapõhjalist bussi, mis sõidavad keskkonnasäästliku gaasiküttega. Rohkem infot Tartu bussiliinide ja piletite kohta saab linna tasuta infotelefonilt 1789.


Tartu kakskeelsed haridusasutustused lähevad nelja aastaga üle eestikeelsele õppele | Tartu Annelinna Gümnaasium\nAvaleht Ajaveebid Admin blogi Tartu kakskeelsed haridusasutustused lähevad nelja aastaga üle eestikeelsele õppele\nTartu kakskeelsed haridusasutustused lähevad nelja aastaga üle eestikeelsele õppele\n14. juuni 2022 / Tartul valmis eestikeelse hariduse tegevuskava aastateks 2022-2025, mille eesmärk on sujuv üleminek eestikeelsele haridusele Tartu linna viies haridusasutuses nelja aasta jooksul.\nEestikeelse hariduse tegevuskava sihiks on 2025/2026 õppeaastaks minna eestikeelsele haridusele üle Tartu Annelinna Gümnaasiumis, Tartu Aleksander Puškini Koolis ja Kellukese, Annikese ning Mõmmiku lasteaedades.\n"Kõigil noortel peab olema võrdne võimalus eneseteostuseks ja ühiskonnaelus osalemiseks. Eestikeelne haridus aitab lastel ja noortel lõimuda eesti kultuuri- ja väärtusruumi, annab võrdse võimaluse osaleda ühiskonna- ja tööelus ning jätkata järgmise haridustaseme õpinguid juba täielikult eesti keeles. Tartul on hea stardipositsioon, sest eesti keele õpet on Tartu kakskeelsetes koolides ja lasteaedades arendatud kogu aeg," ütles linnapea Urmas Klaas.\nAbilinnapea Lemmit Kaplinski lisas, et Tartu linna tegevuskava eesmärgid on kooskõlas riikliku tegevuskavaga, mis näeb ette ülemineku eestikeelsele õppele 2035. aastaks. "Eestikeelse hariduse küsimus on väga oluline kogu Eestis ning ühiskond ootab praegu selgelt, et selle teemaga aktiivselt tegeletaks. Tartu tegevuskava on suunanäitaja kogu ülejäänud Eestile," lausus Kaplinski.\nKava elluviimisel tehakse tihedat koostööd koolide, lapsevanemate ja ekspertidega. Eesti keelt õpitakse keelekümbluse abil, mis toetab mitmekeelsuse kujunemist ilma lapse emakeelt kahjustamata. Tartu koolides juba praegu edukalt toimivale kogemusevahetustele lisaks võetakse järgnevatel aastatel Tartu haridusvõrgus laiemalt fookusesse muukeelse õppija toetamine siinses kultuuri- ja keeleruumis.\nLinna tegevuskava elluviimiseks kavandatakse igal aastal ligi 350 000 eurot, mida kasutatakse uute töökohtade loomiseks, õppevaraks, koolitusteks ning keele- ja kultuuriõpet toetavateks tegevusteks. Samuti makstakse kõigis viies haridusasutuses alates 2022/2023 õppeaastast täiendavat lähtetoetust esimesele töökohale tööle tulevatele kvalifikatsiooninõuetega õpetajatele ja tugispetsialistidele, kelle eesti keele oskuse tase on vähemalt C2. Täiendava lähtetoetuse täpsemad tingimused töötatakse välja 2022. aasta sügisel.


Kultuuripealinn äratab Lasnamäe ellu - Tallinn - Postimees: Värsked uudised Eestist ja välismaalt\nKultuuripealinn äratab Lasnamäe ellu\n13. juuli 2009, 18:39\nMerele keskenduv kultuuripealinn 2011 Tallinn tahab vene kogukonna kaasamiseks hulga üritusi viia Koplisse ja Lasnamäele.\n2011. aastal Tallinnas toimuvate kultuuriürituste toimumiskohtade hierarhiat juhivad mere äär ja sellega piirnev ala ning vanalinna ja selle ümbrus, kuid kultuuripealinna programmiosakonna juhataja Jaanus Rohumaa sõnul on tähtsal kohal ka Lasnamäe ja Kopli.\n«Tahame, et oleks põhjust sõita 2011. aastal Lasnamäele, sest seal on lahe olla,» kinnitas Rohumaa. «Vene kogukonna, muukeelse elanikkonna kaasmaine on meie jaoks väga oluline,» rõhutas ta.\nRohumaa rääkis, et kultuuripealinnas on tähtis, et turistidel oleks minna ka mujale kui vanalinna. Siinkohal tõi ta positiivseks näiteks Berliini.\n«Tahan jõuda ka taksojuhtide ja poemüüjateni,» rõhutas Rohumaa, et kultuuripealinn pole eliidiprojekt.\nVõimalikest üritustest Lasnamäel on Rohumaa sõnul praegu plaanis muusika linnaruumis non-stop kontsertide näol. «Tahan algatada majade kaunistamise projektid, tekitada uued loomingulised seltsingud,» loetles ta.\nRohumaa sõnul on Lasnamäe eripäraks palju noori inimesi, keda kultuuripealinna programmi raames püütakse suunata avastama näiteks bändi või teatri tegemist. Üks Lasnamäega seotud projekt on näiteks subkultuuri- ja muusikaprojekt AfroReggae.\nRohumaa rõhutas, et tegelikult on kultuuripealinna üritustesse kaasatud kogu Tallinn ja lähivallad, lisaks Turu linn ja Helsingi ning lõpuks saab sellest osa kogu Eesti.\nRohumaa ütles, et kavas on läbi rääkida kõigi Eesti omavalitsustega nende kaasamise teemal. Kõik Eesti linnad saavad tema sõnul aga kultuuripealinna kavas oma teemapäeva.\nJaanus Rohumaa loetelu prioriteetsetest üritustest kultuuripealinnas aastal 2011:\nnoorte subkultuuri- ja muusikaprojekt AfroReggae;\nsuurüritus 20. augustil Lauluväljakul;\nTallinna Maraton rahvusvahelisena;\nEuroopa tipp-tegijate meistriklassid;\nkoolinoorte laulu ja tantsupeo kaasamine;\naudiovisuaalsete helide festival Plektrum;\nMTV muusikaauhindade gala;\nnädalapikkused Tallinna Merepäevad;


INTERVJUU MARTY CARR'IGA, PORO GOLFIREISI JUHATAJA - MAJUTUS - 2020\nIntervjuu Carr Golf Traveli tegevjuhi Marty Carriga\nMarty Carr on ettevõtte Carr Golf Travel tegevjuht, mis hõlmab kaubamärki Online Golf Travel, pakkudes spetsiaalset golfireisi Euroopas ja USA-s ning korraldades Iirimaal mitmeid maailmatasemel golfiüritusi. Joe Carri poeg, kes võitis 40 golfimeistrivõistlust ja oli üks kõigi aegade parimatest amatöör-golfimängijatest, õppis Marty enne viis aastat Wall Streetil tööd California ülikoolis. Ta naasis kodumaale Dublinisse 1990. aastal, et asutada Carr Golf Group.\nMa haldan enam kui 40 töötajaga ettevõtet. Tõusen varakult ja olen kontoris iga päev kell 7.30 (kui ma ei reisigi) ja veedan suure osa oma ajast koosolekutel ja meilidega tegeledes, kuid olen kõige õnnelikumalt müümas. Ükski päev pole kunagi sama. Reisin ja olen teel vähemalt kolm kuud aastas. Osalen ka paljudel rahvusvahelistel ja kodumaistel golfiüritustel ning ka üritustel, mida juhime. Meie ettevõte haldab mitmeid golfikohti ja külastan neid aeg-ajalt.\nErinevus, kohtumine inimestega ja töötamine meeskonna osana. Golfiäris on kõik lõbus.\n1) Floridian Yacht & Golf Club - see oli ainulaadne klubi, mille omanik oli Wayne Huizenga ja mul oli au kuuluda. Majutus, golfiväljak, klubihoone ja töötajad olid suurejoonelised, kuid see oli nii pingevaba ja lõbus. Pärast seda on see müüdud ja kuulub eraomandisse.\n2) Ma armastan The Breakersit Palm Beachis. Veetsin jõulud seal perega ja see oli lihtsalt fantastiline.\n3) Doonbeg Lodge Iirimaal. See Kiawahi saare omanike loodud looming on maailma parimaid golfilinke pakkuv kuurort.\nMul oli mõni aasta tagasi huvitav eine Malibu linnas Nobu linnas. Olin just Iirimaalt sisse lennanud ja olin pisut väsinud. Käisin õhtusöögil Stuart Townsendi ja näitlejanna Charlize Theroniga. Toit oli uskumatu (ma armastan sushit) ja otsustasin vahelehe korjata, kuna olin nende juures. Vähe teadsin, et joome vintage saki ja arve oli umbes 2000 dollarit. Ütlematagi selge, et ma ei unusta seda kunagi.\nMul on viimase 20 aasta jooksul olnud õnn kohtuda ja mängida golfi paljude kuulsustega. Dan Quayle ja Dan Marino mängivad igal aastal meie pere golfiüritustel. Olen ka golfi mänginud koos Jack Welshi ja Matt Laueriga (kes mu venna ja mina 9-augulises mängus peksid, see oli meeldejääv). Olen ka koos Wayne Gretsky ja Catherine Zeta Jonesiga golfi mänginud ning meil on aastate jooksul meie seltskonnas töötanud Michael Douglas, Rush Limbauch, Tom Fazio, Denis Taylor, Arnold Palmer, Bobby Orr.\nTahaksin kuus kuud maailmas ringi reisida. Minu kaks tüdrukut on 8-aastased ja 10-aastased, nii et pean ilmselt mõni aasta ootama, enne kui seda teha saan, kuid tahaksin koos nendega pikema aja jooksul Lõuna-Ameerikat, Austraaliat, Aasiat ja Aafrikat külastada.\nTäname, et osalesite meie intervjuust, Marty. Kursus Doonbeg Lodge'is näib tõepoolest vapustav!\nOur Miss Brooks: Deacon Jones / Bye Bye / Planning a Trip to Europe / Non-Fraternization Policy - September 2020\nMaailma ekstravagantsem elamukruiisilaev?\nChicagos avatakse näitus Cézanne to Picasso\nKarafuu Beach Resort & Spa uued villad\n5 must-see-koha Uus-Meremaal\nSpetsiaal: Lato Boutique Hotel, Heraklion, Kreeta\n5 kõige naissõbralikumat luksusreisi sihtkohta\n5 näpunäidet täiuslikuks nädalavahetuseks Venemaal Peterburis\nLuksushotelli sees, kus kohtuvad Donald Trump ja Kim Jong-un\n5 vasakpoolset luksuslikku mesinädalate sihtkohta


Väike reisipäevik: Ametlikult (ajutine) jaapanlane\nJaapanisse jõudes antakse kõigile viisaga tudengitele selline asi nagu ’Residence Card’. Mina sain enda oma kätte juba siis, kui jõudsin Jaapanisse ja läksin passikontrollist läbi. Sellel on minu pilt ja kõik. Igal juhul ei ole nimetatud kaart suurt midagi väärt, enne kui sa migratsiooniametist läbi käid ja oma aadressi registreerid. Seda me siis täna tegimegi.\nNagu eelnevatel päevadel võtsid tuutorid meid ka seekord käe kõrvale ning talutasid kenasti bussipeatusesse, kust algas teekond migratsiooniametisse. Jõudsime kohale umbes kella kümneks, misjärel algas piinarikas registreerimise protsess. Ah, miks see nii piinarikas oli? Esiteks olid registreerimisvormid täielikult jaapani keeles. Teiseks võisid sa vormi täita ainult jaapani keeles (teil pole õrna aimugi, kui raske mul oli kanjides oma uut aadressi kirja panna). Ja kolmandaks võttis see kõik nii... palju... aega... Ühe inimese peale kulus vähemalt 8-10 minutit. Meid oli kokku 32. Lisaks sellele võeti meilt kõigilt elukohakaardid ära, et uus aadress sinna kirja panna. Ja nii me seal istusime. Neli tundi... Oodates... Ja oodates... Ja oodates...\nKogu selle ootamise ajal sain ma teada päris palju huvitavaid fakte passide kohta. Kas te teadsite, et Soome passis on jooksev põder? Ja tagakaanele on pressitud lumehelveste kujutised? Kas te teadsite, et Austraalia passis on iga lehe peal erinev pilt? Ja nende piltide peal on näiteks krokodill, känguru, suvaline baar ja muud toredad asjad? (Ah, ja tuleb välja, et Austraalia müntidel on nokkloomad, kängurud ja emud...) Ja kas te olete näinud, kui hüperpatriootiline USA pass on? Tõsiselt! See nagu karjuks täiest väest: „America! Fuck yeah!!!“ Esimesel lehel on kotkas ja suur Ameerika lipp. Järgnevatel lehtedel on kõige tähtsamad mälestusmärgid (nt Mount Rushmore, Liberty Bell jne) ning lihtsalt patriootilised pildid (kotkas päikeseloojangusse lendamas, maisipõllud, piisonid...).\nJa Eesti passis on... Eesti. Ja rukkilill... Ja palju sinist... Mis meil viga on, et me ei suuda midagi lahedat välja mõelda? Ma olen meis pettunud...\nPärast pikka ootamist saime lõpuks kõik dokumendid aetud ning suundusime jälle ülikooli peahoonesse, kus meil oli planeeritud lõuna tuutoritega ja seejärel taas lühike vestlus loengutele registreerimise teemal. Nädalas saab mul olema vähemalt kümme loengut, millest pooled on jaapani keele omad (ja seda läheb mul hädasti vaja). Teised loengud võin vabalt valida, kas jaapani või inglise keeles, aga ilmselgelt ei hakka ma veel lähiajal jaapanikeelseid loenguid võtma. See-eest avastasime kambakesi sellise toreda loengu nagu ’Media English B’. Miks see tore on? Sest me hakkame loengus Harry Potteri viimase raamatu stseene etendama. Tõsiselt. Ma ei tee nalja. Ja kodus peame hakkama stseene diktofoni lugema, seda loomulikult ilmekalt ja erinevate häältega (ja briti aktsendiga).\nMida ma siia õppima tulingi? Jaapani keelt ja rahvusvahelist mida? Vahet pole. Harry Potter! Woohoo!\nP.S. Juhul, kui kellelgi peaks tekkima vastupandamatu tahtmine mulle kirjutada või midagi saata, siis mu uus aadress on järgmine:\nPrima Shiogama 507\nTempaku, Nagoya-City, Aichi 468-0073\nPosted by Grete at 8:01 AM


Wyndham Garden Potsdam Potsdam Saksamaa - Hotellide suurimad allahindlused\nKuva kõik 102 majutuskohta asukohas Potsdam.\nForststrasse 80, Lääne-Potsdam , Potsdam, Saksamaa, 14471 - Vaata kaardil\nSaid küsimuse Wyndham Garden Potsdam kohta?\nRohkem majutuskohast Wyndham Garden Potsdam\nDisainitud nii äri- kui ka puhkusereisideks, paikneb Wyndham Garden Hotel Potsdam ideaalselt Lääne-Potsdam 's; ühes linna populaarseimas paigas. Hotell ei ole liiga kaugel kesklinnast - vaid 4 km eemal; ja keskmiselt võtab lennujaama jõudmine 60 minutit aega. Oma mugava asukoha tõttu pakub hotell lihtsat pääsu linna kohustuslike vaatamisväärsuste juurde.\nWyndham Garden Hotel Potsdam's muudavad laitmatu teenindus ja ülihead võimalused Sinu siinviibimise unustamatuks. Hotellis saab nautida valikut tippklassi võimalusi, nagu 24-tunnine vastuvõtt, vahendid erivajadustega külalistele, kiire sisse-/väljaregistreerimine, pakihoid, WiFi .\nLisaks on kõigil külalistubadel erinevad mugavused. Paljud toad pakuvad isegi traadita internetiühendus (tasuta), Mittesuitsetajate toad, konditsioneer, küte, laud, et rahuldada ka kõige nõudlikumat külalist. Hotellis on saadaval täielik loetelu puhkuseteenustest, sisaldades saun. Oma ideaalse asukoha ja sobivate võimalustega tabab Wyndham Garden Hotel Potsdam märki mitmel viisil.\nParkimistasu (päevas): 8 EUR\nAgoda arvustused (19)Booking.com arvustused (773)\nKõik reisijate tüübid (19)Ärireisijad (2)Paarid (13)Üksikreisijad (3)Grupid (1)\nTsungchih alates Taiwan\nAlbert alates Austria\nbrigette alates Suurbritannia\nRita alates Saksamaa\nBruno alates Saksamaa\nNaoki alates Jaapan


Amiksiin (60 mg 10) on viirusevastane ravim, millel on immunomoduleeriv toime. Hind500 rubla;\nKallis - 1 teelusikatäis 4 korda päevas (parem on osta mesi kärgkohti ja proovige närida pikemas vahuses, rikas taruvaik, õietolm ja muud kasulikud ained). Rohkem kui 20 retsepti ravimite valmistamiseks mee järgi;\n"Iozoprinosiin" - immunostimuleeriv aine, mis stimuleerib T-lümfotsüütide sünteesi organismis. Normaaleerib helperrakkude suhe supressoritega, mis aitab blokeerida patogeenide paljunemist.\nSee hoiab ära hingamisteede põletiku ja limaskestade patogeense floora aktiivse paljunemise.\n"Engystol" - tõhus nohu ennetav viirusvastane aine, mis sisaldab kolloidset väävlit. Normaliseerib ensüümi funktsioone kehas, mis aitab kaasa oma interferooni sünteesile.\n"Arbidol" - viirusevastased pillid, mis on aktiivsed enamasti SARS-i põhjustades. Omab põletikuvastast ja immunomoduleerivat toimet. Keha mürgistuse vähendamine, mis võimaldab teil haiguse sümptomeid kiiresti peatada;\n"Ingaviriin" - efektiivne viirusevastane ravim külmetushaiguste raviks, millel on anti-flostuaalsed omadused. Aitab kaasa palaviku ja põletikuliste protsesside kõrvaldamisele hingamisteede organites;\nKanada kollane juur - pärsib patogeenide aktiivsust, mis on tingitud veresoonte läbilaskvuse vähenemisest.\nImmunoloogide sõnul peaksid külmetusnähtuse kõige paremad viirusevastased ained olema keerulised või etiotroopsed. Ainult sel juhul on võimalik mitte ainult haiguse sümptomeid kõrvaldada, vaid ka hävitada viiruslikke patogeene, mille edasine areng põhjustab tõsiseid tüsistusi. Milliseid viirusevastaseid aineid nohu jaoks on parem kasutada?\nNad kõrvaldavad mitte ainult haigustekitajad, vaid ka "mittelikviidsed" tervisekahjustused: toksiinid, viiruste metaboliidid, räbud jne Tõhusate ravimite hulka kuuluvad Amixiin, Groprinosiin, Aflubiin ja Ingaviriin.


EBRD müüs pooled enda omanduses olnud Hansa aktsiatest - ärileht.ee\nEBRD müüs pooled enda omanduses olnud Hansa aktsiatest\nEuroopa Rekonstruktsiooni ja Arengupank (EBRD) müüs esmaspäeval pooled enda omanduses olnud Hansapanga aktsiatest, nüüd kuulub EBRD-le 4,85 protsenti ja Swedbankile 60,08 protsenti panga aktsiatest, teatas BNS.\nÜhe aktsia hind oli tehingus 12,30 eurot ehk 192,45 krooni.\nEBRD teatel müüs pank pooled 1998. aastal omandatud aktsiatest hulgale institutsionaalsetele investoritele, pooled müügisolnud aktsiad ostis Hansapanga suuromanik Föreningssparbanken (Swedbank), kelle osalus tőusis tehingu tulemusel 60,08 protsendini.\nEBRD-le kuulunud 3.824.392 aktsia müüki korraldas ja koordineeris CA IB Corporate Finance Limited. Piiratud ringile huvilistele tehtud pakkumise alusel sooritati tehing esmaspäeval.\nPakkumise hind oli 12,30 eurot ehk 192,45 krooni aktsia eest, mis on 2,79 protsenti madalam Hansapanga aktsia reedesest sulgemishinnast Tallinna börsil. Tehingu kogumaht oli 47,04 miljonit eurot ehk 736,02 miljonit krooni.\nAntud hinnaga märkisid investorid pakkumise üle 1,5-kordselt, teatas EBRD. Lisaks Swedbankile müüs EBRD aktsiad pőhiliselt Euroopa arenevatele turgudele spetsialiseerunud fondidele mandri-Euroopas ja Suurbritannias.\nEBRD finantsinstitutsioonide ärigrupi direktori Kurt Geigeri sőnul on aktsiate müük vőtmesamm EBRD tegevuses aitamaks kaasa Eesti kujunemisele turumajandusega riigiks. Müük toob välja EBRD vőime tugevdada finantsinstitutsioone ning samuti kaheksa-aastase eduka koostöö EBRD ja Hansapanga vahel, lausus ta.\nGeigeri sőnul peaks tehingu toimumine kaasa aitama ka kohalike kapitaliturgude arengule, kuna senisest suurem hulk Hansapanga aktsiatest muutub vabalt kättesaadavaks.\nKuigi EBRD osalus Hansapangas vähenes poole vőrra 4,85 protsendini, kinnitas EBRD, et jätkab Hansapanga mőjuka investori ja laenuandjana ning on tugevalt huvitatud Hansapanga jätkuvast arengust.


Aivar Sõerd: Euroopa Liidu taasterahastu vahendid peavad kiiresti Eesti majandusse jõudma - Riigikogu\n06.05.2021 / Fraktsioonide pressiteated, Eesti Reformierakonna fraktsioon\nRiigikogu rahanduskomisjoni liikme Aivar Sõerdi sõnul on Euroopa Liidu taasterahastu vahendite võimalikult kiire kasutuselevõtt Eesti huvides. EKRE poolt riigikogus algatatud obstruktsioon seevastu takistab vajaliku kriisiabi jõudmist pandeemiast räsitud inimeste ja ettevõteteni.\n„Taastekavaga ühinemine otsustati juba eelmisel aastal eelmise valitsuse, sealhulgas EKRE poolt. Rahandusministeeriumi andmetel saab Eesti aastatel 2021-2027 Euroopa Liidu struktuuritoetustest ning taaste- ja vastupidavusrahastust kokku 4,65 miljardit eurot,“ ütles Sõerd täna riigikogus Euroopa Liidu järgmise finantsperspektiivi ja taasterahastu üle toimunud arutelul.\nSamas rõhutas Sõerd, et taaskäivitamise kava rahastamiseks mõeldud laenuraha peab olema ühekordse iseloomuga ning ajutise ja selgelt piiritletud mahuga. Ühtlasi tuleb tema sõnul vältida jooksvate eelarvekulude katmist taaskäivitamise kava rahade arvelt.\n„Taaskäivitamise raha tuleb kasutada sihipäraselt ja tulemuslikult. Pandeemiast räsitud majanduse taastamiseks, rohe- ja digipöörde toetamiseks ning suurema lisandväärtusega töökohtade loomiseks,“ ütles Sõerd.